Diskusjon:Tamkatt

message: Etter at artikkelen om katt ble omdøpt til tamkatt, og katt deretter ble omdirigert til kattefamilien, gjennomgikk jeg alle lenker til katt for evt. å reparere disse. Av de 24 lenkene jeg fant, var det 20 jeg anså for kun å gjelde tamkatt eller huskatt, 2 kunne rimeligvis gjelde flere slags kattedyr (lenker fra halal og mtDNA), og 2 ble ikke vurdert da de var fra prosjekt- eller brukersider. Ut fra denne statistikken synes det bedre å omdirigere katt til tamkatt enn til kattefamilien. --Eddi (Snakk) 20. sep 2005 kl.20:59 (UTC)
replies: text: Glimrende jobbet, men jeg er usikker på om begrepet katt bør omdirigeres til tamkatt. Nå er det riktignok slik at hund omdirigeres til tamhund, men dette bregrepet er mer synonymt i sin betydning enn katt er. Tbjornstad 22. sep 2005 kl.12:58 (UTC)
replies: text: :Jeg sier meg enig i Eddis forslag her. Når man skriver om en katt i en artikkel, og setter wikilenke på den, så er det nok tamkatt man mener (det riktigste er selvsagt å wikilenke til det rette artikkelnavnet, men slikt er det vel få som gidder når de skriver lengre artikler). Om det er ønskelig så syns jeg løsningen med «Denne artikkelen handler om tamkatter, for andre katter, se: kattefamilien»-bemerkninger øverst i artikler er flott, så den bør kunne brukes... :)  22. sep 2005 kl.13:07 (UTC)
replies: text: ::Mulig det er rett å gjøre set slik, så jeg kan vel slutte meg til dette jeg med. Spesielt med tanke på at det jor er gjort slik for nevnte hund. Jeg ser ingen hensikt i å ha noen andre lenker tilbake til kattefamilien enn de som alt er der naturlig. Det burde holde. Tbjornstad 22. sep 2005 kl.15:44 (UTC)
Jeg endret omdirigeringen av katt så den nå peker på tamkatt. Glemte å fikse lenkene fra halal og mtDNA til kattedyr, men har ordnet det nå. --Eddi (Snakk) 25. sep 2005 kl.21:31 (UTC)
thread_title:  Omdirigering av katt 

message: En katt burde bare kalles en katt, pusikatt eller bare pus! Tamkatt høres litt u-kattslig ut, for å si det sånn!
replies: text: Enig, denne artikkelen BØR flyttes til simpelten «katt». Deadman 9. mar 2007 kl. 17:28 (CET)
replies: text: :Den heter tamkatt fordi det er det vi snakker om i artikkelen (det er altså korrekt benevnelse, i likhet med tamhund). Katt er et mer omfattende begrep (selv om det er laget et redirect fra dette hit) som egentlig henviser til en rekke arter i kattefamilien, ikke minst den arten tamkatten selv tilhører - villkatt. Tbjornstad 11. mar 2007 kl. 18:10 (CET)
thread_title:  Katt eller tamkatt !! 0.o 

message: Ser at bildet «Alminnelig huskatt» (Cat_outside.jpg) ikke er helt "stuerent" med hensyn til copyright-status.
Derfor har jeg lagt inn et alternativt bilde av en huskatt; Harley heter han og er huskatt på sin hals. 
Jeg vil ikke slette det opprinnelige bildet, men mye tyder på at det blir slettet automatisk. Hvis jeg ikke er der når/hvis det skjer, stiller Harley villig opp som modell for den som måtte ønske å ha et bilde av en huskatt i infoboksen.
Robert Eliassen 4. jul 2007 kl. 22:20 (CEST)
replies: text: Glimrende, jeg bytter ut hovedbildet med ditt. Tbjornstad 5. jul 2007 kl. 10:09 (CEST)
replies: text: :I rettferdighetens navn må det legges til at Harley er kastrert så rent teknisk manger han noe for å bli kalt «katt», skjønt blant dagens moderne hus-hannkatter i voksen alder er vel testikler å regne som noe uvanlig. Noe som får meg til å tenke på at jeg gjerne vil blir kastrert hannkatt i mitt neste liv, under forutsetning av at jeg glemmer alt fra tidligere liv... Maken til godt liv skal man lete lenger etter. Han har ett lodd i livet; å fordøye mat. Når han er mett sover han. :-)

text: :Robert Eliassen 5. jul 2007 kl. 14:36 (CEST)
thread_title:  Lisensproblemer! 

message: Uttrykk som «heldigvis», «slik vi tenker oss», «utvilsomt» osv. er vel egentlig uencyklopedisk. BjørnN 6. jul 2007 kl. 10:27 (CEST)
replies: text: Enig, Bjørn! Man skal være upartisk til det ytterste. Strengt tatt kan jo en dyrehater ha skrevet «uheldigvis» i stedet. Hvis det for eksempel dukker opp en organisasjon som skal beskytte mygg (Myggbeskyttelsen) vil jeg være den første til å beklage det. Men det skal ikke forundre meg om det finnes folk som syns myggen er et koselig dyr som bør fredes, altså blåses eller pirkes lett bort fra huden når den har satt seg. Eller kanskje bedre: La den få suge seg god og mett.  Robert Eliassen 6. jul 2007 kl. 16:47 (CEST)

text: Dette kunne du enkelt ha ryddet opp i selv BjørnN! Å merke den med språkvask på grunn av bagateller blir her feil. Tbjornstad 6. jul 2007 kl. 23:46 (CEST)

text: Enig i at «heldigvis» egentlig er uencyklopedisk. Derimot mener jeg at «utvilsomt» ikke er det, naturligvis forutsatt at noe _er_ utvilsomt. På den annen side er det vel oftest overflødig. Språklige valører og nyanser er viktige, og sørgelig undervurdert i bl.a. skolen. Hvorvidt denne disputten hører under oppslagsordet katt, er et annet spørsmål. Pål Jensen, 9. juli 2009.
thread_title:  Språkvask 

message: Ser at min siste endring ble tilbakestilt uten begrunnelse. Lurer på hvorfor. Ser at i artikler om andre husdyr som f.eks. storfe og sau står det hva hanndyr og hunndyr kalles. Hvorfor skal dette ikke kunne stå i artikkelen om katt? 
replies: text: Da ingen har svart, prøver jeg å legge inn på nytt.Karriuss (diskusjon) 20. mar. 2014 kl. 13:08 (CET)
replies: text: :Du blir tilbakstilt fordi redigeringen blir oppfattet som hærverk av artikkelen. Din Mons-redigering har ingen ting der å gjøre, så trå forsiktig Karriuss. tB 10. mar. 2015 kl. 09:12 (CET)
Hva er problemet? Her gjør man seriøse redigeringer, så blir man beskyldt for hærverk av artikkelen. Er det noe forskjell på din redigering der du angir betegnelse på hunnkatt? Karriuss (diskusjon) 10. mar. 2015 kl. 21:48 (CET)
Får ingen svar på hva problemet er, så legger inn på nytt med referanse. Karriuss (diskusjon) 11. mar. 2015 kl. 23:08 (CET)

text: Mons er et navn og ingen beskrivelse av en hannkatt som sådan. Det Dagbladet hevder er at Kakemons er det, men det blir noe ganske annet og skyldes at Mons er navnet på en hankatt. tB 12. mar. 2015 kl. 18:48 (CET)
Samme ord kan faktisk bety flere ting, og det er forskjell på Mons og mons. Det er riktig at "Mons" (med stor forbokstav) er et navn, men "mons" (med liten forbokstav) er den vanlige betegnelsen på en hannkatt. Det kan du også se her: mons (andre betydninger) Legger inn på nytt. Karriuss (diskusjon) 12. mar. 2015 kl. 22:24 (CET)

text: Nå må du gi deg Karriuss. Mons er et egennavn, som også er brukt på hannkatter. Hverken mer eller mindre. Det har ingen sammenheng med beskrivelsen av en hannkatt å gjøre. Det framgår også av artikkelen du refererer til. La nå være å tulle mer med dette. tB 15. mar. 2015 kl. 16:17 (CET)
replies: text: :Mons eller dialekt monse er en betegnelse på hankatter på samme måte som kjette er en betegnelse på hunkatter. Se bl.a. . Blue Elf (diskusjon) 16. mar. 2015 kl. 13:04 (CET)
replies: text: ::Du må nok lese en gang til Blue Elf. Referansen din sier da tydelig nok at Mons er navnet på en hannkatt, altså ingen betegnelse av en hannkatt. Mons er et egennavn. Det er derfor Mons skrives med stor forbokstav, både på bokmål og nynorsk. tB 16. mar. 2015 kl. 13:21 (CET)
replies: text: :::Hvor i referansen står det at mons i betydningen hankatt skrives med stor forbokstav? Blue Elf (diskusjon) 16. mar. 2015 kl. 14:35 (CET)
replies: text: ::::Det står her Blue Elf: Bokmålsordboka | Nynorskordboka. Se under nynorsk. Se også gjerne hva ordboka sier om hannkatt. Den er totalt «monsfri». Kjette blir imidlertid nevnt som hunnkatt. tB 16. mar. 2015 kl. 17:15 (CET)

text: ::::Denne konflikten skjønner jeg ingenting av. At substantivet «mons» (fellesnavn, med liten forbokstav) brukes om hannkatter, trodde jeg var allmennkunnskap? At «Mons» (med stor forbokstav) er et populært egennavn på hannkatter strider på ingen måte mot dette. For en del rimelig klare eksempler på bruk av ordet som fellesnavn, kan man google på f.eks. «en mons» eller «monser». - Soulkeeper (diskusjon) 16. mar. 2015 kl. 14:51 (CET)
replies: text: :::::Det medfører ikke riktighet. I kattesammenheng er Mons et egennavn på en hannkatt, som noen har ilagt en annen betydning. Det siste skyldes nok at Mons ble et svært vanlig navn å gi en hannkatt - altså tradisjoner, men så langt meg bekjent finnes det ikke en eneste seriøs referanse for at mons beskriver alle hannkatter. Jeg bytter skifter gjerne mening om en av dere kan bevise noe annet, men hva dere har kommet opp med hittil støtter altså ikke det. Slå det gjerne opp i bokmåls- og nynorskordboka. Der står det følgende, namn på (hann)katt, pus han Mons. Mons med stor forbokstav, fordi det er et egennavn i kattesammenheng. De andre sammenhengene har ingen ting med katter å gjøre. tB 16. mar. 2015 kl. 16:32 (CET)
replies: text: ::::::Hvor i bokmålsordboka står det du påstår? Blue Elf (diskusjon) 16. mar. 2015 kl. 17:35 (CET)
replies: text: :::::::Spar deg kveruleringen Blue Elf. Jeg ba deg lese under nynorsk, så gjør det. Det er ingen forskjell. tB 16. mar. 2015 kl. 17:54 (CET)
replies: text: ::::::::Argumentasjonsformen din innbyr ikke direkte til saklig diskusjon, men la gå. Uansett, oppslagsordet både i Bokmålsordboka og Nynorskordboka bruker liten m, fordi ordet er et fellesord for (han)katter. I tillegg er bruken av Mons som egennavn med stor forbokstav tatt med i nynorskordboka. Det er en misforståelse at det skulle utelukke bruken av ordet som fellesord.

text: ::::::::La oss se litt på noen flere kilder. Vi kan begynne med Norsk Ordbok, som direkte bekrefter det jeg påstår. Haken er at den i prinsippet gjelder nynorsk skriftspråk og norske dialekter, ikke bokmål.

text: ::::::::Norske ord - Ordliste for rettskriving fra 1995 har dette på side 218: mons monsen, monser, monsene (katt; det var mat for mons = det smakte ordentlig godt)

text: ::::::::Der står det riktignok ikke at det gjelder hankatter, så det forbeholdet får jeg ta.

text: ::::::::I boka Norsk skogkatt (1996, s. 14) av Paul Sveinall står: "Det gammelnorske språket har mange ord for katt: katt og kjette, kause og køyse (uttalt kjøyse), kise og kjise. Når kjisa eller kjetta nedkommer, sies det at hun kjisler eller kjetler, og ungene kalles kjislinger. Kalleordet er kiss. I tillegg kommer en rekke kjælenavn så som pus, pyse, pisil (kattunge), mons (ukastrert hannkatt) og misse (hunnkatt). Fråss ser ut til å ha vært brukt om langhårete katter, ja også om andre dyr med lang pels."

text: ::::::::Den delen kunne vel være et brukbart utgangspunkt for et eget avsnitt i vår artikkel om ulike ord for katt, ikke bare kjette og mons.

text: ::::::::Til slutt: Boka Katter av David Alderton, oversatt av Thore Lie (1994, s. 255) står: Mons Dialektisk betegnelse på ukastrert hannkatt.

text: ::::::::"Dialektisk", altså, i samsvar med Norsk ordbok, men ikke mer enn at (for å komme tilbake til utgangspunktet) ordet finnes i Bokmålsordboka på nett. Merk forresten at i denne boka står ordet med stor forbokstav, men det gjør alle ordene i ordforklaringa, inkludert ord som Blå og Type. Blue Elf (diskusjon) 16. mar. 2015 kl. 19:10 (CET)
replies: text: :::::::::Kildene dine er jo uenige i seg selv. Et sted står det at mons er et kjælenavn på en ukastrert hannkatt (Norsk skogkatt), i en annen (Katter) at det er en dialektisk betegnelse på en ukastrert hannkatt, i en tredje (Norske ord - Ordliste for rettskriving) at mons, monsen, monser, monsene er katt. I tillegg står det uttrykkelig i Norsk Ordbok at mons er «heimfestingar» (altså dialekt) for hannkatt i håndfull lokaliteter. Et fellestrekk er dessuten at alle mangler kilder. Kan hende er det slik at mons betegner en hannkatt enkelte steder, men er den ukastrert eller ikke? Et annet spørsmål blir dessuten hvor man skal sette grensen for dialektiske begreper? tB 16. mar. 2015 kl. 20:42 (CET)
replies: text: ::::::::::Det virker som at du ikke anerkjenner noen som helst kilder hvis de ikke bekrefter dine påstander. Når det er snakk om ukastrert eller ikke, er det akkurat på samme måte for mons som for okse eller hingst. Det virker også som at grensen for dialektiske begreper kun skal omfatte din egen dialekt, da du kan ha med et ord som kjette, som virkelig er et meget spesielt dialektisk begrep; men ikke mons, som sannsynligvis er mye mer utbredt. Karriuss (diskusjon) 16. mar. 2015 kl. 22:48 (CET)
replies: text: :::::::::::For ordens skyld Karriuss, verken kjette, hingst eller okse er dialekt. Kjette er godt dokumentert som begrep, helt tilbake til norrøn tid, også i våre tradisjonsrike folkeeventyr. Det er altså ikke sammenlignbart. Men for all del, om noen ønsker å gjøre et eget avsnitt om lokal etymologi, så står ikke jeg i veien. Men mons kan ikke sidestilles med kjette som begrep, av nevnte grunner. Ta det med i avsnittet om etymologi og gi ei god forklaring med de referansene som finnes. tB 17. mar. 2015 kl. 16:16 (CET)
replies: text: ::::::::::::Det skulle vel ikke være så vanskelig å forstå at min sammenligning av mons med okse og hingst ikke gjaldt om det var dialektord eller ikke, men om bruken av ord for kastrerte eller ukastrerte dyr, som du jo sjøl trakk inn i foregående innlegg. Om et ord er dialektord eller ikke har ingenting med om ordet er gammelt, fra norrøn tid eller folkeeventyr; eller om det skulle være nav nyere opprinnelse, eller omså stamme fra egennavn. "Kjette" er et ord som sannsynligvis brukes på et mer begrenset geografisk område enn "mons", og selvfølgelig er like mye dialektord. Om kjette kan være med, skal selvfølgelig mons også kunne være med. Din fjerning av hannkatt fra pekersiden Mons (andre betydninger) ansees også for å være en provokasjon, og tilbakestilles også. Karriuss (diskusjon) 18. mar. 2015 kl. 21:37 (CET)
replies: text: :::::::::::::Det er vel unødvendig å kverulere mer om dette. Kildene som er funnet sier i noen tilfeller at mons er dialekt (en angir sågar hvor), så da er det kanskje det. Problemet er at kildene ikke er samstemte. En hevder det er en katt, en annen hannkatt og en tredje og fjerde ukastrert hannkatt. Ingen av dem kan vise til eksempler. Alle kilder om kjette er samstemte og kan vise til eksempler, blant annet gjennom folkeeventyrene. tB 19. mar. 2015 kl. 21:24 (CET)
replies: text: ::::::::::::::Helt enig at det er ingenting å kverulere over. At "kjette" brukes i folkeeventyr er heller en bekreftelse på at det er dialektord, da folkeeventyrene mye godt brukte dialektord, som vi også kan se i artikkelen Norske Folkeeventyr. Andre kilder viser også dette: http://brennvina.blogg.no/1245394605_sunnmrske_ord_og_uttr.html, http://ringblomst.no/forum/archive/index.php/t-23472.html, http://gamleord.blogspot.no/2011/10/kjetta.html. På samme måte som for mons varierer kildene for okse med hensyn til ukastrert eller ikke. Enkelte kilder hevder "okse" er ukastrert, og andre hevder at "okse" er kastrert, så der er heller ingen forskjell. Da både "mons" og "kjette" er dialektord, må de selvsagt likestilles. 
Har lagt inn mons, som betegnelse på hannkatt, men ble tilbakestilt igjen. Etter diskusjonen her, er det ingen vektig grunn til at kjette er mer riktig betegnelse på hunnkatt enn mons er på hannkatt. Fjerner da kjette også.
thread_title:  Tilbakestilt 

message: Jeg har nettopp endret 3 ekstern(e) lenke(r) i artikkelen Tamkatt. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20110926113927/http://lynx.uio.no/no.alt.katter/braastad.html til http://lynx.uio.no/no.alt.katter/braastad.html
*La til arkivet https://web.archive.org/web/20111106014728/http://www.mattilsynet.no/regelverksutvikling/horinger/2009/h_ring___forslag_til_forskrift_om_merking_av_katt_72574 til http://www.mattilsynet.no/regelverksutvikling/horinger/2009/h_ring___forslag_til_forskrift_om_merking_av_katt_72574
*La til arkivet https://web.archive.org/web/20090104014024/http://www.fhi.no/eway/default.aspx?pid=233&trg=MainLeft_5799&MainArea_5661=5799%3A0%3A15%2C1904%3A1%3A0%3A0%3A%3A%3A0%3A0&MainLeft_5799=5544%3A56115%3A%3A1%3A5800%3A119%3A%3A%3A0%3A0 til http://www.fhi.no/eway/default.aspx?pid=233&trg=MainLeft_5799&MainArea_5661=5799%3A0%3A15%2C1904%3A1%3A0%3A0%3A%3A%3A0%3A0&MainLeft_5799=5544%3A56115%3A%3A1%3A5800%3A119%3A%3A%3A0%3A0
Med hilsen—InternetArchiveBot (Rapporter feil) 5. aug. 2017 kl. 07:27 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Tamkatt. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20100609142520/http://www.atferdssenter.no/katt/atferd-hos-katt.html til http://www.atferdssenter.no/katt/atferd-hos-katt.html
Med hilsen—InternetArchiveBot (Rapporter feil) 7. des. 2017 kl. 19:19 (CET)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Tamkatt. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20130413003453/http://www.forskning.no/artikler/2011/august/296183 til http://www.forskning.no/artikler/2011/august/296183
Med hilsen—InternetArchiveBot (Rapporter feil) 4. jul. 2018 kl. 15:27 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Tamkatt. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20150510154326/http://www.newswire.no/art/9897 til http://www.newswire.no/art/9897
Med hilsen—InternetArchiveBot (Rapporter feil) 2. apr. 2021 kl. 19:38 (CEST)
thread_title:  Endret eksterne lenker